José Benito Rosales y Sandoval

José Benito Rosales y Sandoval  (1795 Granada – 1850)  oli Nicaragua poliitik ja jurist, aastal 1849 Nicaragua ülemdirektori kohusetäitja.Nicaragua worldstatesmen.org

José Benito Rosales sündis aastal 1795 Granadas. Ta õppis sealses ülikoolis õigusteadust ja hiljem sai temast sealse ülikooli dekaan. Poliitilistelt vaadetelt oli ta konservatiiv, Partido Legitimista (toonane konservatiivide partei) liige.

Pärast Agustín de Iturbide võimult lahkumist kogunes Kesk-Ameerika Ühendprovintside saadikute kogu arutama sealse piirkonna olukorda ja edasist saatust. Rosales oli üks kolmest Nicaragua saadikust (Praeguse Nicaragua territooriumilt olid seal  saadikud veel Rivasest, Matagalpast ja Leónist).lmanfut, Don Agustín Iturbide

Hiljem andis ta välja ajalehte El Ojo del Pueblo, Revista Conservadora del Pensamiento Centroamericano, mida trükiti Granadas.La Prensa, 1 DE MARZO DEL 2004, Inicios del periodismo en Nicaragua (1830-1884) Selles rõhutas ta vajadust muuta Managua piirkonna halduskeskuseks.Asociación para el Fomento de los Estudios Históricos en Centroamérica, El primer encuentro con los filibusteros en Nicaragua: antecedentes y contexto

Kui ülemdirektor José María Guerrero oli sunnitud terviseprobleemide tõttu ametist lahkuma, määras ta enda asemele Bernardo Toribio Terán Prado. Märtsis määras parlament Teráni asemel kohusetäitjaks José Benito Rosalese, kes oli ametis uute valimisteni.La Prensa, 20. November 2001 Historia de las elecciones

Viited


Kategooria:Nicaragua ülemdirektorid
Kategooria:Sündinud 1795
Kategooria:Surnud 1850